Vallensbæk Stationstorv

**\* et godt sted at bo 10. august 2021 - A**

**Referat fra**

afdelingsbestyrelsesmøde nr. 22 tirsdag **den 10. august 2021 kl. 10,30 - 12,20.**

Mødet blev holdt i fælleslokalet, Vallensbæk Stationstorv 3.

Referat: Peder

Deltagere: Peder, Gert, Marianne, Jørgen A, Jørgen B, Lene og Jørgen S.

Michael, Ejendomskontoret mødte ind senere efter ferie.

**Dagsorden:**

F: Godkendelse af referat fra sidste møde.

Der er ikke fremkommet bemærkninger til referatet fra mødet den 13. april 2021.

Referatet er dermed godkendt og bliver underskrevet af formanden.

F: Orientering fra formanden og følgende emner til drøftelse:

**Status på projekter 2020**.

Stormgade – projektet har været stillet i bero, da det viste sig, at der var betydelige omkostninger til byggetilladelse og godkendelse af byggeriet. Vi har holdt møde med byggerådgiver, som kan hjælpe os igennem forløbet.

Vi indstiller til det kommende afdelingsmøde, at projektet bliver genoptaget. Der skal indhentes tilbud, som 100% matcher myndighedernes krav. Byggerådgiver Thomas Eriksen kan være behjælpelig hermed og indhente godkendelse fra myndighederne. Projektet var oprindelig anslået til kr. 200.000. Tilbud er indhentet i 2018, så vi må forvente en stigning på måske kr. 50.000 samt omkostninger til rådgivning kr. 75.000 og så er der jo altid de uforudsete omkostninger. Så i grove træk nærmer vi os måske kr. 350.000.

Sammenlægning af køkken og depotrum er nu afsluttet. Det er udført udelukkende med frivillig arbejdskraft. Der er en meget stor besparelse, vi taler om ca. kr. 50.000

**Andet**

Vallensbæk Boligselskab har besluttet at betale omkostninger ved opsætning af ladestandere i alle fire afdelinger. For vort vedkommende beløber udgiften sig til kr. 60.000, som betales af Boligselskabet.

Det skal fremsættes som et forslag til godkendelse på det kommende afdelingsmøde.

Afdelingsbestyrelsen har udarbejdet oversigt med forslag til priser m.m., og vi har fået et oplæg fra driftschefen Bo.

Ejerforeningen (SG Nordic og Vallensbæk Boligselskab) har godkendt opstilling på p-dæk og har samtidig godkendt montering af lås på hoveddøren, så man alene kan komme ind med nøglebrik efter kl. 22 og frem til eksempelvis kl. 06 morgen. Det skulle gerne forhindre unge menneskers ophold og svineri på trappen. Det er Vallensbæk Boligselskab, som igangsætter opgaven.

Emnet solfanger er blevet nævnt ved flere lejligheder. Der er nu en medarbejder i KAB teknik, som har bekræftet, at der er forberedt noget til det. Efter sommerferien får vi en på at få lavet en case, som vi kan arbejde videre med.

**Regnskab**

Budget for 2022 og regnskab 2020 er klar til fremlæggelse på afdelingsmødet. Regnskabet for 2020 viser et overskud på kr. 224.000. Budgettet for 2022 balancerer, så huslejen kan fortsætte uændret, såfremt det bliver vedtaget på afdelingsmødet.

Det ser ud til, at regnskabet for 2021 følger budgettet.

Tilbygning til fælleslokalet er et ønske. Vi tager det op på afdelingsmødet, hvis der er stemning for det kan vi få udarbejdet et projekt, som kan komme med på budget 2023.

 Der var også ”forslag” om en form for overdækning med sejl mellem bygningen og cykelstativet, som kan sættes op ved grillaftener, Sct. Hans og andet.

**Afdelingsmøde i september 2021**

Indkaldelsen til afdelingsmødet blev godkendt, skal sendes ud torsdag den 17. august. Vi besluttede også at holde afdelingsmødet i Kultur- og Borghuset, Havet.

Praktiske opgaver m.m. blev aftalt?

Efter frist for indsendelse af forslag skal vi tale sammen igen. (Her kan vi også fordele de sidste praktiske opgaver.) ligesom vi skal se på ændringer til råderet og husorden.

Aktuelle punkter sendt til formanden

Ingen endnu.

F: Eventuelt

Der er ved at blive lavet ny fotooversigt, måske den sidste. Ønske om foto, når der meldes ud om nye beboere.

F: Næste møde

6. oktober, hvor vi skal konstituere bestyrelsen, følge op på afdelingsmødet og fordele opgaverne for det kommende år.

10. august 2021

Ret til ændringer forbeholdes!

Vallensbæk Stationstorv – Peder

24. august 2021